Publication: Magyar Közlöny
Issue: MK-1999-56 (Year: 1999, Number: 56)
Era: 1990-2004
Section: 
Paragraph Index: 55

4. Magyarország hozzájárulásának kezelésének az Európai Közösségek általános költségvetésére vonatkozó pénzügyi szabályok érvényesek. A Bizottság e határozat hatálybalépésekor és azt követően minden év elején felhívást intéz Magyarországhoz a jelen határozat szerint rá eső pénzügyi befizetés teljesítésére. E hozzájárulást euróban kell meghatározni, és a Bizottság euróban vezetett bankszámlájára kell átutalni. Magyarország a jelen határozat szerinti éves költségvetési hozzájárulását a befizetési felhívásnak megfelelően, de legkésőbb a felhívás megküldését követő három hónapon belül teljesíti. A hozzájárulás késedelmes teljesítése esetén a késedelem időpontjától kamatfizetési kötelezettség terheli Magyarországot a még be nem fizetett összegre vonatkozóan. A kamat mértéke az Európai Pénzügyi Együttműködési Alap által euróban 4 végrehajtott műveletek esetén a késedelem hónapjában érvényes kamatláb 1,5 %-ponttal emelt értéke. 4 A kamatlábakat az Európai Közösségek Hivatalos Lapja havonta közli a C sorozatban. 1999/56. szám

Source: https://magyarkozlony.hu/hivatalos-lapok/28945408dfac11d3433155714a36ee105e8b4224/dokumentumok/c46aa1d4296bd3002b0088b2f3560bb715ea6428/letoltes